Twee broers sterf saam in gru-ongeluk | Maroela Media
Twee broers sterf saam in gru-ongeluk
Twee broers is vroeg Donderdagoggend in 'n gru-ongeluk op die Soutpanpad (M35) in die Bon Accord-omgewing, noord van Pretoria, dood toe die motor waarmee hulle gery het 'n perd getref het.
Xander Loubser, woordvoerder en paramedikus van Best Care-ambulansdienste, het gesê die ongeluk het omstreeks 01:00 plaasgevind toe die mans se Toyota Etios 'n perd getref het.
Die perd is ook dood in die voorval.
Volgens Loubser is die passasier wat op die voorste sitplek gesit het, vermoedelik in sy dertigs, op slag dood.
"Ons het vir 'n geruime tyd probeer om die bestuurder wat kritiek beseer was te resussiteer, maar ongelukkig was die pogings nie suksesvol nie en die man is ook op die toneel dood verklaar," het Loubser gesê.
Die bestuurder en die passasier was broers. Hulle was glo op pad terug na hul plaas toe van 'n winkel af toe die voorval plaasgevind het.
Volgens Loubser is 'n tweede passasier met geringe beserings per ambulans na 'n hospitaal geneem vir verdere mediese behandeling.
Die polisie was ook op die toneel.
Malema: 'Ek haat nie wit mense nie'
Paasnaweek begin op somber noot
Han · 1 jaar gelede
Ag hoe verskriklik! So tragies.
Sterkte aan die ouers en familie.
VanAfrika · 1 jaar gelede
Ja Gerrit, die bestuurder en 2 passasiers, een wat die broer is het langs die bestuurder gesit wat die ander broer was en dan nog n "tweede" passasier op die agter sitplek, dis van self sprekend. Lees weer die artikel. Die artikel se duidelik die "tweede " passasier. Die bestuurder kan nie n passasier wees nie want hy is mos nou die bestuurder.
Dis verskriklik – sterkte aan die families.
My broer is ook so weggeneem – was net n bees.
Met Paasnaweek wat voorle – ry versigtig mense!
God het 'n doel met almal se lewens, mens bevraagteken die dood. Mag Hy krag en genade aan hul familie en vriende gee.
Motoriste moet in die nag 'n spoed ry waarmee die motor tot stilstand gebring kan word in die afstand wat die ligte strek. Want anderkant daardie ligte is dit donker en jy weet nie wat daar skuil nie. Daar moet stilgehou kan word in die ent wat gesien kan word.
Wagter · 1 jaar gelede
Harde maar wyse woorde. Dankie Cherokee vir jou wyse kommentaar altyd. In die donker op afrika paaie moet mens ongelukkig stadig ry ja want mens weet nooit wat van voor of vankant kom nie.
Dis nou belaglik. Lig strek nie baie ver. Moet ons nou 40 km per uur ry?
Janice · 1 jaar gelede
Ek wil net se vir almal wat komemtaar lewer. Dit was my niggie se mam en sy broer. Hy laat 3 klein kinders agter en sy vrou. Die was ook die pa en ma se enigste 2 kinders. So asb as jul nie weet wat gebeur het nie of daar was nie. Laat ons dat maar positief hou terwille van die familie. My nig ons dink aan jul. Baie liefde xxx
amanda strauss · 1 jaar gelede
Baie sterkte Janice en vir al die familie
Liezl · 1 jaar gelede
Dis verskriklik, Janice. My innige meegevoel met julle as familie. Dis baie hartseer. Daar is nie woorde nie. Mag julle vertroosting vind in ons Vader. Met als is daar 'n doel, alhoewel die doel nou net mooi glad nie sin maak nie. Maar eendag sal ons weet hoekom als gebeur het soos dit gebeur. Verskoon maar die negatiewe kommentaar, elke mens het 'n gedagte of 'n idee in sy kop wat hy wil uiter. Hier uiter enigiemand net wat hulle wil en hulle kom weg daarmee. Weereens sterkte xxx
Gesiggie · 1 jaar gelede
My innige meegevoel aan die Familie, dit is baie hartseer om 2 kinders saam te verloor? ek kan net dink hoe erg dit moet wees vir die persoon wat saam hul gery het? wonder of dit n vriend of familielid was….alreeds voor die paas naweek begin was daar al klaar soveel ongelukke, soveel mense wat gesterf het… en" Spoed..". ja maybe het hul vining gery maar dit is nie nou die tyd om te oordeel, maar eerder n Gebed te doen vir die 2 Broers se ouers, en Familie… wat deur al die hartseer moet gaan en dit voor Paas Naweek… Sterkte aan die Familie –
Ina · 1 jaar gelede
Dit is nie altyd spoed nie. Ons was ook in n motor ongeluk, waar n perd voor ons motor ingehardloop het. Ons het net uit Richmond vertrek en was net op die pad (donker) toe n perd voor ons inhardloop. Geen spoed nie en dit het nog steeds gebeur. Ons was egter gelukkig en al 4 insittendes het ongeluk oorleef, alhoewel met heelwat beserings.
Sterkte vir die familie !
Liefie · 1 jaar gelede
Genade maar die deursnee Afrikaner is darem n negatiewe klomp. Genade ons kan nie help om oor nonsens aan te gaan nie. Mense is dood dit is die punt. Wat maak dit saak hoeveel.
Lizelle · 1 jaar gelede
Ag man!!! Die mense wat so negatiewe kommentaar lewer, hou dit vir jouself of moenie hier kommentaar lewer as jy nie iets goeds kan se nie!!!!!! Niemand weet hoe vinnig hulle gery het nie. My niggie en haar 3 kinders het n man en pa verloor, dis erg en hartseer genoeg. Sterkte, julle is in ons gebede. Baie lief vir julle.
bianca · 1 jaar gelede
die twee broers wat oorlede is is my neefs, my boetie was die 3de persoon. hul was opad huis toe van die werk af. en ek wil net vir die persoon wat sy kommentaar oor spoed gee se dat as daar iets skielik voor jou in die pad in spring is daar nie 'n kaans dat jy net sal kan stop nie tensy jy seke kruip. dankie vir die res van julle…?
Dis hartverskeurend!Jammer om te hoor Bianca. Sterkte vir jou boetie se herstel!
Tanya · 1 jaar gelede
Bianca. So jammer vir julle. Mag julle en die ouers van jou neefs vertroosting vind. En ons bid dat jou broer sal herstel na die ongeluk.
LB S · 1 jaar gelede
Soveel te meer in 'n Etos, dis maar 'n klein ou karretjie. Innige simpatie vir julle familie en veral die ouers wat nou altwee hul enigste kinders verloor het.
Mag die Vader julle saggies en teer in sy hand van vertroosting hou.
Johan Kruger · 1 jaar gelede
Ek sien baie forensiese kenners lewer kommentaar. As die petd van die sy kantvaf in pad oppervlak inbeweeg het wat dan? My swaer ook laasjaar in daardie omgewing oorlede met beeste wat in pad was.
Ek stem saam. Hoekom altyd dink dit is spoed. Weet julle hoe vining so n ongeluk gebeur al is jy hoe versigtig. Ons kan nie oordeel nie. Tensy jy die ongeluk gesien gebeur het, dan kan jy n opinie gee. Omdat ek hierdeur is weet ek hoe vining dit kan gebeur. Dink aan die familie. Dit is baie hartseer. Sterkte.
RN · 1 jaar gelede
Ai dis tragies. Sterkte aan die familie.
Rikag · 1 jaar gelede
Sterkte aan die familie mag die Liewe Vader sy hand oor julle you.
Inwoner vd Area · 1 jaar gelede
Baie Sterkte aan die Familie en Vriende in hierdie hartseer tyd. Daar moet ondersoek ingestel word, dus ni die eerste keer wat perde op daai pad lewens of ernstige skade eis nie.
Muffin · 1 jaar gelede
Ek het nie woorde nie. Om 2 seun op een slag te verloor is baie baie erg. Sterkte vir die hele familie. Die eienaar van die perd is seker nou weg.